text: Отделът съществува от 1930 г. С усърдието на д-р Петър Кърджиев и помощта на Археологическия институт и музей при БАН е оформена експозиция през 1952 г. През годините тя продължава да се обогатява. Отделът събира, изучава и популяризира свидетелства за историческата съдба на ломския регион през ХV – ХІХ в. Във фонда се съхраняват експонати, свързани със стопанското и политическо развитие на Лом през Възраждането. Запазени са множество предмети, снимки, документи. Сред тях са:
  Колекция иконна живопис и църковна утвар ХV – ХІХ в.
  Материали, свързани с участие на ломчани в националноосвободителните борби в Северозападните земи, въстанието от 1850 г. и Съзаклятието от 1867 г., с ломчани, участници в българското опълчение в Руско-турската освободителна война (1877-1878г.)
  Пушката на Цеко Петков – Войводата, сабята на Петър Берковски, сабята на Лудовико Миланези, подарена му от Джузепе Гарибалди.